open-index/open-wikipedia-markdown huggingface dataset:
Ambiguita

**Ambiguita** je dvojzmyselnosť, neurčitosť, dvojznačnosť/viacznačnosť slov, pojmov atď.

## Druhy ambiguity
### Lexikálná ambiguita
Je najjednoduchším typom ambiguity, kde jedno slovo má viacej významov. Napríklad anglické prídavné meno *hot* znamená horúci, korenený, najnovší, neznesiteľný, dychtivý, rozčúlený, skvelý, čerstvý, rádioaktívny, sexy, populárny, ukradnutý ai. (v každom prirodzenom jazyku možno nájsť podobné príklady). Lexikálna ambiguita zahŕňa tiež nejednoznačnosť kategórie slova, keď to isté slovo môže byť príslovkou, prídavným menom, podstatným menom i slovesom.

### Syntaktická ambiguita (štrukturálna ambiguita)
Syntaktická ambiguita sa môže vyskytnúť s lexikálnou nejednoznačnosťou, aj bez nej. 

### Referenčná ambiguita
Je všadeprítomná forma nejednoznačnosti. Anaforické (odkazové na predchádzajúci kontext) výrazy typu *to* môžu odkazovať takmer na všetko. "Podaj mi to!"

### Pragmatická ambiguita
Objavuje sa, keď hovoriaci H a počúvajúci P sa nezhodnú na tom, čo je okamžitá situácia. S vraví v pondelok „stretnem sa s tebou budúcu stredu“ a predpokladá, že hovorí o pozajtrajšku, ale P si myslí, že ide o stredu budúceho týždňa, takže došlo k chybnej komunikácii. 

### Lokálna ambiguita
Objavuje sa vo vete, kde možno urobiť rozbor podreťazca niekoľkými spôsobmi, ale iba jeden z nich sa zhoduje so širším kontextom celého reťazca.

Fráza alebo veta môže býť syntakticky nejednoznačná, ale sémanticky jednoznačná. Napr. „S1 a S2 a S3“ má dva rôzne rozbory „(S1 a S2) a S3“ a „S1 a (S2 a S3)“, ale rovnaký význam vzhľadom k asociatívnosti konjunkcie a (to ale nemusí byť všeobecne platné a môže záležať na type jazyka a gramatiky). Napríklad ak S2 je žena a S1 a S3 muži alebo naopak, je dôležitý správny rozbor.

Vágnosť je v prirodzených jazykoch obvyklá. Výrok „Vonku je horúco“ sa týka teploty, ale termín „horúco“ je vágny, takže je možná široká interpretácia (pre niekoho je vonku horúco pri 25°C, pre
iného pri 32°C).

Nejednoznačnosť môže vzniknúť i z typu akcie reči: Na otázku „Vieš, koľko je hodín?“ odpovie P „Viem“ alebo „Je pol ôsmej“. Obe odpovede sú správne, ale pýtajúci sa väčšinou chcel vedieť presný čas.

## Externé odkazy
* 

Kategória:Jazykoveda
Kategória:Komunikácia
Teudes

**Teudes** (po špan. *Teudis*) bol vizigótskym kráľom v rokoch 531–548. Teudes je meno, ktoré mu pridelil Isidor Sevillský (jeho skutočné meno bolo pravdepodobne Theodorich). Po Amalarichovej smrti bol Teudes, bývalý veliteľ Teodoricha Veľkého, zvolený za kráľa. Hlavné mesto premiestnili z Narbonne do Barcelony. V roku 541 musel čelit Frankom pod vedením Chlotara a Childeberta, ktorí prenikli až k mestám Pamplona a Zaragoza, obliehali ich 49 dní. Po úspešnom bránení boli Frankovia vytlačení z Hispánie. V roku 542 sa však neubránil byzantskej invázii na Ceute.

V roku 548 ho v Barcelone zavraždili.

Kategória:Úmrtia v 6. storočí
Kategória:Vládcovia Vizigótov
Kategória:Zavraždení vládcovia
Ambit

:
::*Ambit hovorovo znamená aj [[pitvor]], [[predsieň]].*
[náhľad|Klenutý neskorogotický ambit kláštora v benediktínskom [Kláštor Hronský Beňadik|Kláštore Hronský Beňadik, 15. storočie.]]
**Ambit**, **krížová chodba** alebo **kvadratúra** () je otvorená stĺpová klenutá chodba obopínajúca z troch alebo štyroch strán rajský dvor pri kostole a najčastejšie v kláštore, do ktorého sa zvyčajne otvára arkádami. Často je doplnená kaplnkami alebo výklenkami a slúžili ako prístrešky pre pútnikov, sprievodom a modlitbám. V kláštore slúži na vzájomné komunikačné prepojenie kláštorného kostola a jednotlivých priestorov na prízemí konventu, prípadne ďalších nádvorí kláštora. Ambit môže byť aj dvojpodlažný, t. j. rovnako riešená chodba je aj na poschodí. Krížová chodba kláštorov a kapitulných kostolov neobopína celú stavbu, ale len prilieha k stavbe z boku. V období baroka sa stavali ambity aj pri významných pútnických kostoloch, mohli napr. obklopovať kaplnku.   

Krížová chodba sa značne vyvinula z rímskeho peristylu, stĺpovej chodby okolo átria, ústredného štvorcového dvora, z neho sa vchádzalo do jednotlivých miestností domu. Rovnaké usporiadanie potom prevzali aj stredoveké univerzity, paláce a ďalšie svetské alebo sakrálne budovy. Od 16. storočia sa základné usporiadanie zachováva, chodby sú ale uzatvorené a namiesto arkád majú okná aby sa dali priestory vykurovať. Krížová chodba sa zachovala v mnohých kláštoroch, ako napríklad v benediktínskom Kláštore v Hronskom Beňadiku alebo v Starom minoritskom kláštore v Levoči    

## Terminológia
Terminológia nie je jednotná, a tak sa pre ambit používa názov krížová chodba a kvadratúra alebo sa tým naopak označuje celý rajský dvor. Názov krížová chodba pochádza z  a je analógiou ku krížovej ceste a   čo znamená uzatvárať. Súvisí to s označením verejnosti neprístupne časti kláštora.

## Galéria

Súbor:Wertheim - Kloster Bronnbach - Kreuzgang - Ansicht von NW.jpg| Románsky ambit v Kláštore Bronnbach neďaleko mesta Wertheim, Nemecko 
Súbor:Prag Emmauskloster Kreuzgang 360.jpg| Gotický ambit v Emauzskom kláštore, Praha, Česko 
Súbor:LevoMinor3FotoThalerTamas.JPG| Gotický ambit v Starom kláštore minoritov v Levoči 
Súbor:Donnemarie jardin médiéval.jpg| Renesačný ambit v kláštornom kostole Église Notre-Dame de Donnemarie-Dontilly, Francúzsko 
Súbor:Kloster Waldsassen - Kreuzgang 2.jpg| Barokový ambit v Kláštore Waldsassen, Nemecko 


## Referencie

## Literatúra
* 

## Pozri aj
* peristyl
* kolonáda
* nádvorie

## Iné projekty

## Externé odkazy
* Krížová chodba
* Kláštor Hronský Beňadik
* Starý kláštor minoritov v Levoči 

Kategória:Architektonické prvky
Kategória:Kresťanská architektúra
Kategória:Románska architektúra
Kategória:Gotická architektúra
Kategória:Renesančná architektúra
Kategória:Baroková architektúra
Kategória:Nádvorie
Ambivalencia

**Ambivalencia** alebo (v prvom a treťom význame aj) **ambivalentnosť** môže byť:
*dvojznačnosť
*v lekárstve: rozpoltenosť v postojoch a rozhodovaní, chorobná nerozhodnosť
*v psychológii: podvojnosť citových vzťahov – ten istý objekt vyvoláva v  subjekte  súčasné protichodné city, pozri ambivalencia (psychológia)
Amerikanistika

**Amerikanistika** je vedný odbor, ktorý sa zaoberá štúdiom
*a) jazykov, literatúry, politiky, hospodárstva, dejín a kultúry:
**obyvateľov Ameriky (najmä Severnej, lebo zvyšok sa zvykne študovať v rámci romanistiky)
**v užšom zmysle len Spojených štátov
*b) v užšom zmysle: dejín a kultúry predkolumbovskej civilizácie

V Európe zvykne amerikanistika ad a) zahŕňať aj indianistiku a v rámci nej v prvom rade predkolumbovskú civilizáciu.
Amerikanizácia

**Amerikanizácia** (iné názvy: **amerikanizovanie**, **poameričťovanie**) je prispôsobovanie sa americkým pomerom, t. j. pomerom v Spojených štátoch, resp. prijímanie americkej kultúry.

## Referencie

Kategória:Spojené štáty americké
Amicus Plato, sed magis amica est veritas.

**Amicus Plato, sed magis amica est veritas.** (lat.) je "Platon je priateľ, ale ešte väčším priateľom je pravda."

## Externé odkazy
* 

Kategória:Latinské výrazy
Amitóza

náhľad|Amitóza - príklady priameho delenia buniek **Amitóza** alebo **fragmentácia** je priame delenie bunky bez vytvárania chromozómov. Je to menej častý spôsob delenia, pri ktorom deliace sa jadro vždy obklopuje jadrová blana. 
Jadro sa môže deliť tromi spôsobmi:  
# pretiahnutím a zaškrtením na dve približne rovnaké časti (zaškrcovanie) 
# z jadra sa odštiepi menšia časť, ktorá v novej bunke dorastie (pučanie)  
# jadro sa spolu s cytoplazmou rozpadne na viac častí, takže súčasne vzniká viac buniek (fragmentácia)

Na rozdiel od ďalších spôsobov delenia buniek - mitózy a meiózy, kde rovnomerné rozdelenie genetického materiálu zabezpečuje mitotický aparát, pri amitóze neexistuje mechanizmus zabezpečujúci spravodlivé rozdelenie genetického materiálu.

## Externé odkazy
* 

Kategória:Bunka
Otto Ammon

**Otto Ammon** (* 7. december 1842, Karlsruhe, Nemecko – † 14. január 1916, tamtiež) bol nemecký antroposociológ spájajúci princípy sociálneho darvinizmu a rasizmu pri analýze sociálnych inštitúcií.

## Externé odkazy
* 

Kategória:Nemeckí antropológovia
Kategória:Osobnosti z Karlsruhe
Amnézia

**Amnézia** (zo  – predpona vyjadrujúca zápor a  – pamäť) je patologická porucha pamäti, charakterizovaná čiastočnou alebo úplnou stratou pamäti, pričom ostatné mentálne funkcie  sú  v  uspokojivom stave. Pôvod môže byť  psychický  (vytesnenie)  alebo  fyziologický (staroba, úraz mozgu). Jestvujú viaceré druhy amnézie. Amnéziu treba odlišovať od  zabúdania (v zmysle demencie). 

## Vznik
Vzniká pri rôznych lokálnych poškodeniach či otrasoch mozgu, poruchách vedomia, mrákotných, epileptických a hysterických stavoch alebo po otrave hubami, alkoholom, drogami a napokon aj v traumatických stresov. 
* **Retrogádna amnézia** sa prejavuje ako porucha pamäti na udalosti, ktoré predchádzali ochoreniu (traume). Tieto sa mohli stať niekoľko hodín, dní a niekedy aj rokov pred ochorením. 
* **Anterográdna amnézia** je poruchou pamäti na udalosti po prepuknutí ochorenia a môže sa vzťahovať na rozlične dlhé časové úseky.

## Externé odkazy
* 

Kategória:Nervová sústava
Kategória:Symptómy duševných porúch
Amor fati

**Amor fati** je dionýzovský postoj k životu, čiže taký postoj, ktorý to, čo je nevyhnutné, poníma ako základ všetkého tvorivého, ktorý nevyhnutnosť dokáže nielen prijať, ale ju aj milovať. Pojem *amor fati* používal Friedrich Nietzsche.

## Externé odkazy
* 

Kategória:Filozofické pojmy
Kategória:Latinské výrazy
Amor intellectualis dei

**Amor intellectualis dei** je duchovná láska k Bohu.

Podľa Spinozu je to etická verzia toho, čo sa nazýva *[[intellectus infinitus]]*, výraz súhlasu s existenciou Boha poznanou týmto nekonečným intelektom, čiže lásky k sebe samému.

## Externé odkazy
* 

Kategória:Náboženstvo
Kategória:Latinské výrazy
Amoralizmus

**Amoralizmus** je odmietanie akejkoľvek morálky, vedomé odmietanie zákonov mravnosti, snaha stáť „mimo dobra a zla.“ (Nietzsche).

## Externé odkazy
* 

Kategória:Morálka
Amplitúda

:náhľad|1 = Amplitúda U, 2 = Peak-to-peak 2U, 3 = RMS , 4 = perióda (dĺžka vlny)*O amplitúde pravdepodobnosti v kvantovej mechanike pozri článok [[amplitúda pravdepodobnosti]]*
**Amplitúda** je maximálna výchylka alebo maximálna hodnota nejakej periodicky sa meniacej veličiny.

## Externé odkazy
* 

## Pozri aj

* kmitanie
* vibrácia

Kategória:Fyzika
Ingeborg Amthauerová

**Ingeborg Amthauerová**, Dipl. Psych. (orig. **Ingeborg Amthauer**; * 7. apríl 1923, Zwickau, Nemecko) je nemecká psychologička, ktorá sa venovala priemyselnej psychológii, najmä výskumu odbornej spôsobilosti a hodnotenia pracovného výkonu.

Štúdium psychológie absolvovala Universität Leipzig, kde spromovala v roku 1945. Pôsobila vo Frankfurte nad Mohanom.

## Referencie

## Použitá literatúra
* 
* 

## Pozri aj
* Rudolf Amthauer

Kategória:Nemeckí psychológovia
An sich

**An sich** (nem. "o sebe", "ako taký") znamená v sebe, osebe. Termín "an sich" zaviedol Christian Wolff na označenie veci osebe od čias Kanta označenie nepoznateľnej veci.

## Externé odkazy
* 

Kategória:Immanuel Kant
Kategória:Metafyzika
Kategória:Epistemológia
Anabaptizmus

**Anabaptisti** alebo **novokrstenci** (z gr. ανα - *znovu* + βαπτιζω - *krstiť*) je jedno z mnohých reformných kresťanských náboženských hnutí, ktoré vznikli v 16. storočí. Je to pôvodne ľudová sekta so sociálnorevolučným zameraním. Teologicky vyšli jednak zo starších ľudových kacírstiev, jednak z U. Zwingliho. 

Pôvod hnutia bol vo Švajčiarsku, Tirolsku, južnom Nemecku a Východnom Frízsku, ale rýchlo sa rozšírilo po celej strednej Európe.  Zakladateľmi hnutia boli náboženskí reformátori ako Ulrich Zwingli a jeho radikálni prívrženci Konrad Grebel a Felix Manz.

Anabaptisti počas reformácie vystupovali ako stúpenci radikálnej obnovy kresťanstva. Odmietali krst novorodencov, ktorý vyhlasovali za neplatný a zdôrazňovali vedomé prijatie krstu dospelými veriacimi. Odmietali tiež cirkevnú a spoločenskú hierarchiu a hlásali spoločné vlastníctvo. V oboch bodoch boli inšpirovaní myslením Tomáša Müntzera.

V anabaptistickom hnutí majú svoje korene napríklad menoniti, kvakeri, amišovia a v určitom zmysle aj baptisti.

V 16. storočí ich vyhnali zo Švajčiarska a juhozápadného Nemecka. Odišli do Holandska, severozápadného Nemecka, na Moravu a na Slovensko. V 17. stor. ich protireformácia z Moravy vytlačila v ďalšej vlne na Slovensko a ďalej na východ (Sedmohradsko). V 18. storočí sa presunuli do Sedmohradska odtiaľ do južného Ruska a severnej Ameriky.

Na našom území sa objavili už koncom 20-tych rokov na Spiši (v Levoči, Švedlári, v Spišskej Novej Vsi). Na územie západného Slovenska a južnej Moravy sa anabaptisti dostali ako vyhnanci z Nemecka po roku 1545. Uhorský snem ich však v roku 1548 nariadil vyhnať z krajiny. Udialo sa tak na podnet Mikuláša Oláha. Do konca 16. storočia sa rozšírili do viacerých západoslovenských obcí, ležiacich najmä na území panstva šľachtického rodu Ňáriovcov (hist. Nyáry). Žili napríklad v Sobotišti, Holíči, Kopčanoch, Veľkých Levároch a v ďalších obciach. Keďže boli prenasledovaní štátnymi úradmi a majoritné katolícke obyvateľstvo ich tiež priateľsky neprijímalo, žili značne uzavreto na svojich usadlostiach a navzájom sa podporovali. Na Slovensku dostali ľudové pomenovanie habáni, pravdepodobne odkazujúce na to, že vlastnili murované domy ("haus habend" = dom majúci).

Novokrstenci boli zruční remeselníci, vynikali najmä v garbiarstve, v kováčstve a tiež v hrnčiarstve. Vyrábali veľmi obľúbenú maľovanú a glazovanú keramiku, tzv. habánsku majoliku. 

## Referencie


## Literatúra
* RATKOŠ, Peter: Počiatky novokrstenectva na Slovensku. In: *Historický časopis*, roč. V., 1957, č. 2, s. 185  203.

## Pozri aj
*habáni

## Iné projekty

## Externé odkazy
* 
* 


Kategória:Protestantské cirkvi
Anaháta

**Anaháta** (sans.) je 4. čakra, čakra srdca, srdcové centrum. Symbolizuje ju lotos s dvanástimi okvetnými lístkami. Umiestnená je uprostred hrude v úrovni srdca, otvára smerom dopredu.

Základným princípom anaháty je oddanosť, jej zmyslovou funkciou je hmat, jej farbou zelená, i ružová a zlatá.

## Externé odkazy
* 

Kategória:Čakry
Kategória:Joga
Analgézia

**Analgézia** alebo **analgia** je (najmä miestne) znížená vnímavosť bolesti, necítenie bolesti, bezbolestivosť, bezbolestnosť; znecitlivenie.

Kategória:Anestéziológia
Analistika

**Analistika** (lat.) je jedna z najstarších foriem dejepisectva; spočíva v zápise udalostí len v chronologickom poradí.

Kategória:História
Analógia bytia

**Analógia bytia** alebo **analogia entis** je podobanie sa každého súcna inému súcnu pri ich súčasnom odlišovaní sa. Je to ústredný pojem kresťanskej filozofie.

Kategória:Filozofické koncepty
Kategória:Kresťanstvo
Analogický

**Analogický** (gr.) je zhodujúci sa, rovnakého druhu, zodpovedajúci, podobný. Založený na analógii.

## Externé odkazy
* 

Kategória:Logika
Anály

**Anály** (iné názvy: **letopis**(**y**), **anál**) sú „typicky stredoveký dejepisecký žáner, ktorý zachytáva v podobe stručných chronologických záznamov pozoruhodné udalosti vzťahujúce sa k jednotlivým rokom“.

## Staroveké anály
Anály sú prvotná forma historiografie. Medzi najstaršie zachované anály patria egyptské, blízkovýchodné a čínske (zachovali sa iba Čchun-čchiou).

V antike anály boli ročné záznamy pontifikov, ktorí mali na starosti rímsky kalendár. Existovali od konca 5. stor. pred Kr., vo forme zápisov na osobitné biele tabule (lat. tabulae dealbatae), ktoré boli verejne vystavované pred sídlom najvyššieho pontifika a po skočení roku boli archivované. Udalosti začínali nástupom konzula, ktoré meno označovalo rok. Boli zaznamenávané sviatočné dni a k jednotlivým dňom zapisovatelia pripisovali podstatné udalosti. Šlo predovšetkým o: veci z náboženského života, nadprirodzené úkazy, vojnové udalosti (víťazstvá, triumfy vojvodcov), vojnové a prírodné katastrofy. Anály boli veľmi stručné, s minimálnou literárnou formou.

Najstaršie anály boli zničené počas keltského vpádu v 4. stor. pred Kr. Asi v roku 123. alebo 130. pred Kr. anály zozbieral a upravil (80 zvitkov) pontifex Mucius Scaevola. Sú známe pod menom Annales maximi, do súčasnosti sa nedochovali. Zachytávali udalosti v rozmedzí 280 rokov. Marcus Porcius Cato ich kritizoval kvôli bezvýznamnosti uvádzaných udalostí, stále však predstavovali významný prameň pre neskorších historikov. Rímske anály mali autochtónny pôvod (nezávislý od gréckeho vplyvu) a mali značný prínos pre vývoj typicky rímskej historiografie.

## Stredoveké anály
Hoci bolo anály známe už v staroveku ako žáner boli pestované najmä v stredoveku. Vznikli na konci 7. storočia z marginalnych a medziriadkových poznámok vpisovaných do veľkonočných tabuliek či podobných liturgických pomôcok. Rozšírenosť análov v 8.-10. storočí súvisí s úpadkom vzdelania počas sťahovania národov. Pôvodne sa v nich zaznamenávali udalosti ako: úmrtia pápežov (a iných cirkevných hodnostárov), panovníkov, prírodné katastrofy a pod. Neskôr dôležité udalosti v chronologickom poradí. Najvýznamnejšie vznikali v kláštoroch. Názvy análov boli podla miesta vzniku, autora, zriedkavejšie podľa témy, na ktorú sa prevažne zameriavali. Najväčší rozvoj tvorby análov je spojený s franskou dynastiou Karolovcov, od konca 12. storočia ich popularita klesá (v západnej Európe). S príchodom renesancie ich obľúbenosť končí, namiesto nich nastupuje širšie prístupný historický kalendár.

Pre slovenské dejiny sú podstatné Anály Franskej ríše a na ne nadväzujúce Fuldské anály. Najstaršie anály v Uhorsku sú Bratislavské anály (Annales Posonienses).

Bohatú tradíciu mali anály aj v Rusku - napr. Rozprávanie o dávnych časoch.

Hranice medzi análmi, kronikou a historickou reláciou sú problematické.

## Zoznam análov (s dôrazom na slovenské dejiny)

## Poznámky


## Referencie

## Ďalšia literatúra
* 
* 
* 
* 
* 
* 
* 

## Iné projekty

## Externé odkazy
* 

Kategória:Kroniky
Anaklét

Svätý **Anaklét** alebo **Anakletus** alebo **Kletus**, **Klétus** (* ? – † ?), bol tretí rímsky pápež (v období rokov 76/78 – 88/91), ktorý sa v najranejších zoznamoch postupnosti rímskych biskupov zaraďuje za sv. Lina, druhý v rade do úradu uvedených apoštolmi Petrom a Pavlom. Neskoršia tradícia ho pokladala za tretieho pápeža od sv. Petra.

*[[Libériov katalóg|Liberiánsky katalóg]]* mylne rozlišoval dvoch pápežov – Kleta a Anakleta; Kletus však bola iba skrátená forma mena Anakletus. 

Údaje o jeho živote a verejnom účinkovaní sa väčšinou zakladajú na dohadoch a legendách. Tak je tomu v prípade jeho pôvodu (usudzuje sa, že bol Grék), pôsobenia (menoval pre Rím dvadsaťpäť duchovných a každému zveril vymedzené územie čím dal vzniknúť predchodkyniam dnešných farností, postavil pomník na mieste skonu sv. Petra) ako aj vlastnej smrti (umrel ako mučeník). 

## Iné projekty

## Zdroj
* 

## Externé odkazy
* 
* The Catholic Encyclopedia - Pope St. Anacletus 

Kategória:Pápeži
Kategória:Svätci
Kategória:Osoby s neistým dátumom narodenia
Kategória:Katolícki svätci majúci sviatok 26. apríla
Analogón

::*V technike je analogón počítač [[analóg]].*
**Analogón** je entita adekvátna inej entite alebo v širšom zmysle niečo analogické, analógia.

Kategória:Filozofické pojmy
Analogon rationis

**Analogon rationis** (lat. obdoba rozumu) sú u Leibniza nižšie formy vedomia, vlastné živočíchom.

## Externé odkazy
* 

Kategória:Filozofické pojmy
Kategória:Latinské výrazy
Analytickosť

**Analytickosť** je určiteľnosť pravdivosti vety nejakého logicky usporiadaného systému poznania, zafixovaného v bežnom jazyku alebo v odbornom vedeckom jazyku iba na základe pravidiel daného systému bez využitia mimojazykovych faktov.

Podľa R. Carnapa je analytickosť pravdivosť založená na zmysle; nezlučiteľnosť dvoch  vlastností.

## Externé odkazy
* 

Kategória:Logika
Analytický

**Analytický** (gr.) je rozčleňujúci, rozkladajúci, založený na analýze; opak: syntetický.

## Externé odkazy
* 

Kategória:Prídavné mená
Kategória:Analýza
Algoritmická analýza (rozloženie na kroky)

**Algoritmická analýza ** je rozloženie  určitého  postupu na konečný počet presne určených krokov (operácií). Výsledkom algoritmickej analýzy je algoritmus.

## Externé odkazy
* 

Kategória:Algoritmy
Elementárna analýza

**Elementárna analýza** je postup rozkladania na rozličné prvky.

## Externé odkazy

* 


Kategória:Analytika
Existenciálna analytika

**Existenciálna analytika** () je filozofická metóda, ktorá spočíva v analýze štruktúry a podmienok pobytu ako význačného súcna. Túto metódu vyvinul Martin Heidegger vo svojom *[[Bytie a čas|Bytí a čase]]*. Existenciálna analýza, používajúca fenomenologickú metódu, pretože skúma existenciály, t. j. určujúce kvality ľudského obytia, je fundamentálnou ontológiou, t. j. vedou skúmajúcou možnosti prejavovania sa bytia v celku v ludskom bytí.

## Pozri aj
*Daseinsanalýza

## Referencie


## Literatúra
* 
*  
* 

Kategória:Existencializmus
Kategória:Analýza
Hodnotová analýza

**Hodnotová analýza** je účelne zostavený súbor metód, ktorého zmyslom je hľadanie a  navrhovanie zlepšeného alebo až zásadne nového  riešenia s cieľom zvýšiť jeho efektívnosť. Tvorcom tejto metodiky je Lawrence Delos Miles a jej vznik sa datuje rokom 1947 vo firme General Electric Company.

## Externé odkazy
*
Komponentová analýza

**Komponentová analýza** je skúmanie významu slov vyčleňovaním sémantických komponentov čiže sém.  Bez presného teoretického zdôvodnenia sa komponentová analýza už dávnejšie používa v lexikografickej praxi pri vysvetľovaní lexikálnych významov slov.

Pri komponentovej analýze sa aplikujú dva základné postupy:
# rozloženie významov na elementárne komponenty (metóda sémantického kvantovania alebo sémová analýza)
# opísanie štruktúry zložitých významov pomocou menej zložitých (metóda sémantických množiteľov).

## Externé odkazy
* 

Kategória:Sémantika
Matematická analýza

**Matematická analýza** je časť matematiky, v ktorej základnými pojmami sú: pojem limity, pojem funkcie, pojem derivácie a pojem integrálu. Základnými časťami matematickej analýzy sú diferenciálny počet a integrálny počet, teória funkcií reálnej a komplexnej premennej, teória diferenciálnych rovníc a i. Poskytuje prostriedky na kvantitatívne skúmanie zmien, závislostí veličín od iných veličín a podobne; zaoberá sa funkciami a rovnicami, ktorých riešením sú funkcie. 

## Referencie

## Externé odkazy
* 


Kategória:Matematika
Porovnávacia analýza

**Porovnávacia analýza** je výskumná metóda založená na porovnávaní.

## Externé odkazy
* 

Kategória:Vedecké metódy
Systémová analýza

**Analýza systémová** je metóda všeobecnej teórie systémov na exaktné a empiricko-intuitívne  skúmanie základných vlastností a cieľov jednoduchých systémov i zložitých systémov v rôznych oblastiach ľudskej činnosti.

Cieľom systémovej analýzy je zlepšiť existujúci systém alebo vytvoriť a zaviesť nový systém.

Systémová analýza je dnes základnou metódou riešenia problémov.

Hlavnou činnosťou v systémovej analýze je: 
*definícia problému
*výskum a analýza pridruženych systémov
*určenie metódy riešenia problému
*zavedenie novej konštrukcie

V systémovej analýze sa skúmajú počítače, obchod, mesto, svetová ekonomika a i. Podstatnou zložkou systémovej analýzy je vývoj modelov.

## Externé odkazy
* 

Kategória:Systémová veda
Analyzandum

**Analyzandum** je to, čo má byť analyzované, napríklad výraz *vedenie*.

## Externé odkazy
* 

Kategória:Filozofické pojmy
Kategória:Logika
Analyzans

**Analyzans** je to, čo analyzuje, napríklad výraz  *dobre  zdôvodnená, pravdivá viera* v definícii *Vedenie je dobre zdôvodnená, pravdivá viera.*.

## Externé odkazy
* 

Kategória:Analytika
Analyzátor

**Analyzátor** môže byť:
*osoba robiaca analýzu
*v anatómii a psychológii: funkčná jednotka pozostávajúca z receptora, systému neurónov, ktoré prenášajú vzruchy, a ústrednej časti v kôre veľkého mozgu, pozri analyzátor (neurológia)
*vo vede a technike: 
**všeobecne: zariadenie analyzujúce nejaký proces alebo jav, najmä zložky meraných veličín, napr. analyzátor webových stránok, analyzátor golfového švihu, analyzátor čistoty vody, amplitúdový analyzátor
**v chémii: prístroj na určenie chemického zloženia kvapaliny alebo plynu, pozri analyzátor (chémia)
**vo fyzike: zariadenie na triedenie (analýzu) javov podľa veľkosti sledovanej fyzikálnej veličiny, pozri analyzátor (fyzika)
***Spektrometický analyzátor
**v lekárskej elektronike: zariadenie slúžiace na vyhodnocovanie nameraných fyzikálnych či biochemických veličín (napr. analyzátor encefalogramu), pozri analyzátor (lekárska elektronika) 
**v telekomunikáciách: pri telefonovaní zariadenie uskutočňujúce analýzu prvých dvoch alebo troch číslic voleného čísla, ktoré prijíma účastnícky či vstupový register, pozri analyzátor (telefón)
**v akustike: prístroj na rozloženie zvuku na tónové zložky, pozri analyzátor (akustika)
**v optike: časť polarizačného prístroja analyzujúca zmeny v polarizovanom svetle po prechode danou látkou, pozri analyzátor (optika)
**v informatike: 
***počítač na riešenie diferenciálnych rovníc, pozri analyzátor (počítač)
***skrátene logický analyzátor
***skrátene syntaktický analyzátor
Ánanda

**Ánanda** (sans.) môže byť:
* nadzmyslové blaho,
* prvotný stav átmana,
* často  druhú časť mníšskych mien,
* Budhov učeník a služobník, pozri Ánanda (učeník)

## Externé odkazy
* 

Kategória:Sanskritské výrazy
Ánandamája-kóša

**Ánandamája-kóša** (sans.) je zložka najvyššieho poznania.

## Externé odkazy
* 

Kategória:Sanskritské výrazy
Ananké

**Ananké** môže byť:

*grécka bohyňa osudu, pozri Ananké (bohyňa)
*nevyhnutnosť, osud, pozri ananké (osud)
*poviedka S. Lema, pozri Ananké (poviedka)

Kategória:Filozofické pojmy
Epistemologický anarchizmus

**Epistemologický anarchizmus** (iné názvy: **metodologický anarchizmus**, **gnozeologický anarchizmus**) je koncepcia, ktorú v 70.-80. rokoch  20. storočia sformuloval Paul Karl Feyerabend podľa ktorej je vo vedeckom poznaní nevyhnutný pluralizmus teórií, hypotéz iných významových útvarov, je potrebné nastoľovať alternatívne, aj nepotvrdené a nepreverené zákony a hypotézy. Zdrojom alternatívnych ideí môže byť aj zariekavanie, šamanstvo,  mystika, východné kulty, zdravý rozum atď. Nie privilegovaných noriem, vždy sa nájdu fakty a okolnosti, v ktorých sa môžu hodiť, zísť normy, štandardy a koncepcie odmietané v iných podmienkach. Heslom metodologického anarchizmu preto je, že *všetko sa hodí* (anything goes).

## Externé odkazy
* 

Kategória:Epistemológia
Anarchokomunizmus

**Anarchokomunizmus** je smer anarchizmu, ktorý založil Piotr Alexejevič Kropotkin. Kropotkin zachádza ešte ďalej než Bakuninov anarchokolektivizmus, predstavuje si ešte zjavnejšie zblíženie s komunizmom. Očaril ho anarchizmus „na zásadách rovnosti a nezávislého myslenia. Anarchizmus hľadá najdokonalejší rozvoj individuality v spojení s najvyšším rozvojom dobrovoľného združovania vo všetkých formách“. Avšak nechcel dať prednosť individualizmu, a navrhoval zveriť obci organizáciu výroby a práce, rovnako ako správu vlastníctva, kde vidno inšpiráciu komunistickým vzorom, no avšak s veľkým rozdielom. Spoločnosť, ktorú chcel Kropotkin, nebude závisieť od žiadnej autority (štátu či strany), ale bude založená na hodnotách vzájomnej pomoci. Anarchokomunizmus je podľa Kropotkina spojením slobody (anarchie) a rovnosti (komunizmu).

Anarchokomunizmus sa od Bakuninovho anarchokolektivizmu odlišuje tým, že neuznáva peniaze.

Anarchokomunistické hnutie, spolu s anarchosyndikalistickým, získalo veľký ohlas na konci 19. a v prvej polovici 20. storočia.

## Galéria

Anarchist flag.svg|Červenočierna vlajka ľavicových anarchistov
Anarchist-Communist Symbol.jpg|Symbol Anarcho-komunistov. Kosák a kladivo sú symboly komunizmu, sú zakombinované do písmena "A" v kruhu ktoré je symbol anarchizmu, dohromady sú červené čo je farba komunizmu, za týmto objektom je čierna hviezda, čierna ako symbol anarchizmu inšpirovaná červenou hviezdou čo je symbol komunizmu.


## Referencie

## Externé odkazy
* 

Kategória:Anarchizmus
Kategória:Komunizmus
Anarchosyndikalizmus

**Anarchosyndikalizmus** je anarchistický smer, ktorý sa snaží o zrušenie klasických kapitalistických ekonomických vzťahov a ich nahradenie samosprávou robotníkov, združených v odborových organizáciách. Rovnako ako komunizmus presadzuje kolektivizmus a revolučný odpor robotníkov, ktorý môže mať podobu násilných činov, teroru, či pacifizmu, obecnejšie však štrajky. 
thumb|left|Červenočierna vlajka anarchistov
Vznikol v 19. storočí, jeho najvýraznejším teoretikom bol Georges Sorel a ide o jediný anarchistický smer, ktorý sa mohol vážnejšie presadiť v praxi – bol hlavným myšlienkovým základom hnutia španielskych anarchistov, ktorí získali významný vlplyv v Španielsku hlavne v roku 1936 a mali nezanedbateľnú rolu na strane republikánov v španielskej občianskej vojne. Na strane anarchistov vtedy blízko Barcelony bojoval aj spisovateľ George Orwell. Anarchosyndikalisti sa zúčastnili aj vtedajšieho povstania radikálnej ľavice vnútri republikánskych síl, ktorého výsledkom bolo oslabenie pozícii španielskeho ľudového frontu. Tento vývoj ale zjavne súvisel so značnou dvojakosťou vojenskej pomoci republikánom zo strany vtedajšieho Sovietskeho zväzu – diktátor Stalin sa v tom čase na jednu stranu chystal uzavrieť spojenectvo s nacistickým Nemeckom a Španielsko nemohol pokladať za súčasť svojej sféry vplyvu, na druhej strane ani nepotreboval, aby kdekoľvek na svete získali akýkoľvek pozitívny ohlas anarchistické myšlienky a činy, odmietajúce autoritu Tretej internacionály – teda v podstate autoritu jeho osoby.

Anarchosyndikalismus si po porážke republikánov v Španielsku až do konca frankistickej diktatúry udržal isté spoločensky významnejšie pozície viac-menej len v niektorých krajinách Latinskej Ameriky.

Na Slovensku pôsobí anarchosyndikalistický zväz Priama akcia.

## Iné projekty

Kategória:Anarchizmus
Andalúzia

**Andalúzia** je autonómne spoločenstvo a historické územie v južnom Španielsku. 

Významnými mestami Andalúzie sú: Cádiz, Sevilla, Granada, Córdoba a Malaga.

## Dejiny
Názov zaviedli moslimovia po Vandaloch  (Wandalenhaus = Vandalicia - Al Andalus).

V staroveku bola Andalúzia obývaná iberskými kmeňmi, v 3. stor. pred Kr. bola pripojená ku Kartágu, po dobytí Rimanmi bola súčasťou Hispánie (Bastica); v 5. stor. boli vpády Vandalov (odtiaľ názov), súčasť Vizigótskeho kráľovstva, po roku 711 Arabskej ríše.

Neskôr bola Andalúzia jadrom Córdobského kalifátu, v 13. stor. nastal rozpad na menšie celky. V 14. stor. až 15. stor. bola pod vládou Kastílie. Bola strediskom protinapoleonských vojen; 1936-39 protifrankistické boje. Od roku 1978 je Andalúzia autonómne spoločenstvo.

## Referencie

## Iné projekty

## Externé odkazy
*
Günther Anders

**Günther Anders** (pseudonym **Günther Stern**) (* 12. júl 1902, Vroclav – † 17. december 1992, Viedeň) bol významný nemecký kultúrnokritický a spoločenskokritický filozof, ktorý reflektoval predovšetkým atómové ohrozenie a možné zničenie ľudstva a bojoval proti nemu. 

## Dielo

* *Antikvovanosť človeka*, 1956, 1980
* *Človek bez sveta*, 1984

## Externé odkazy
* 

Kategória:Narodenia v 1902
Kategória:Úmrtia v 1992
Kategória:Nemeckí filozofi
Kategória:Osobnosti z Vroclavu
Giulio Andreotti

**Giulio Andreotti** (* 14. január 1919, Rím – † 6. máj 2013, Rím) bol taliansky kresťansko-demokratický politik, doživotný senátor, taliansky predseda vlády v rokoch 1972-73, 1976-79 a 1987-1991 a bývalý minister zahraničných vecí 1983-1985. 

Andreotti mal v 70. a 80. rokoch v talianskej politike veľký vplyv, no stal sa veľmi kontroverznou osobnosťou, pričom bol obviňovaný s kontaktmi s mafiou a pravicovými teroristami (Gladio). Rímsky tribunál ho na základe svedectva mafiána Tommasa Buscettu v novembri 2002 odsúdil na 24 rokov väzenia za podiel na vražde nepohodlného novinára Mina Pecorelliho v roku 1979. Neskôr bol spod obžaloby odvolacím súdom oslobodený. Najvyšší súd konštatoval, že celý prípad je premlčaný.

## Iné projekty

## Externé odkazy
* 

Kategória:Predsedovia vlády Talianska
Kategória:Osobnosti z Ríma
Kategória:Ministri zahraničných vecí Talianska
Kategória:Rytieri veľkokríža Radu za zásluhy Talianskej republiky
Kategória:Nositelia veľkokríža Radu za zásluhy (Portugalsko)
Kategória:Rytieri veľkokríža Radu Izabely Katolíckej
Androcentrizmus

**Androcentrizmus** je kultúrna sústredenosť na muža; hodnotová alebo predsudková štruktúra, príznačná pre  patriarchálne  organizované  spoločnosti, ktorá stotožňuje všeobecné vymedzenie conditio humana so životnými podmienkami a postavením muža.V androcentrickom myslení sa mužské stáva meradlom ľudského.

## Externé odkazy
*Androcentrism

## Zdroj
* 

Kategória:Sociológia
Androgyn

[thumb|Kresba [Leonardo da Vinci|Leonarda da Vinci zobrazujúca androgyna s dvoma hlavami]]
**Androgyn** alebo **androgýn** (z gréckych slov *anér*, *andros* – muž a *gyné* – žena) bola obojpohlavná bytosť úžasnej sily, ktorá sa vzbúrila proti bohom. Zeus rozťal každého androgyna na polovicu a odvtedy tieto časti v túžbe po stratenej jednote hľadajú svoje chýbajúce polovice, aby sa s nimi spojili. Týmto mýtus vysvetľuje vznik pohlavnej lásky z pôvodnej obojpohlavnosti.

## Externé odkazy
* 

Kategória:Postavy gréckej mytológie
Kategória:Láska
Andrológia

**Andrológia** je odbor lekárstva, ktorý sa zaoberá chorobami mužských reprodukčných orgánov, ich liečením a prevenciou.

## Externé odkazy
* 

Kategória:Medicínske odbory
Andronikos z Rodosu

**Andronikos z Rodu/Rhodu** (* 1. stor. pred Kr.) bol grécky filozof, predstaviteľ peripatetizmu, 10. scholarch po Aristotelovi a prvý usporiadavteľ Aristotelových spisov s komentárom (zachoval  sa  arabský preklad). Aristotelove spisy o prvej filozofii (proté  filosofia) zaradil za (meta) spisy o prírode (fysis) – odtiaľto zvyknú odvodzovať názov *[[metafyzika]]*.
 
## Zdroj
* 

Kategória:Filozofi starovekého Grécka
Kategória:Filozofi obdobia helenizmu
Kategória:Peripatetici
Anekuména

**Anekuména** (gr.) je väčšia trvalo neobývaná a človekom nevyužívaná oblasť na Zemi. Je to opak ekumény.

Kategória:Geografia
Anergia

**Anergia** môže byť:
*netransformovateľná energia pri danom stave okolia, pozri anergia (termodynamika)
*v lekárstve:
**nedostatok obrannej reakcie, neschopnosť reagovať na škodliviny
**strata energie, nezáujem a podobne, pozri anergia (nezáujem)
Angažovanie

**Angažovanie** je vytvorenie právneho alebo mravného záväzku s úmyslom ho dodržať. V užšom zmysle je to uzavrietie angažmánu s niekým.

Podľa francúzského filozofa Sartra je angažovanie nevyhnutná vlastnosť ľudskej bytosti, ktorá je vždy v  nejakej  situácii  a nemôže predstierať nezaujatosť a neutralitu.

## Externé odkazy
* 

Kategória:Právo
Kategória:Etika
Angiológia

**Angiológia** je špecializovaný medicínsky odbor  vnútorného lekárstva, ktorý sa zaoberá  diagnostikou, posudzovaním, výskumom, liečbou a dispenzarizáciou pacientov s ochoreniami cievneho systému a je zameraný na prevenciu vzniku srdcovo-cievnych komplikácií. Úzko spolupracuje s ostatnými medicínskymi odbormi a pri diagnostike i liečbe intenzívne využíva moderné röntgenologické a USG zobrazovacie techniky.  S rozvojom zobrazovacích metód a s možnosťou využiť robotické systémy vstupuje tento odbor do úplne nových rozmerov.

Cievne choroby a cievne poruchy patria v súčasnosti medzi najrozšírenejšie, najzávažnejšie a najpálčivejšie nielen zdravotnícke, ale aj ekonomické a sociálne problémy súčasného sveta, vrátane Slovenskej republiky. Zapríčiňujú vysokú chorobnosť spojenú s dlhotrvajúcou práceneschopnosťou a invalidizáciou a asi polovicu zo všetkých úmrtí.

Špecializačné štúdium nadväzuje na vysokoškolské vzdelanie druhého stupňa v doktorskom študijnom programe v študijnom odbore všeobecné lekárstvo a trvá päť rokov.

## Externé odkazy
* 


Kategória:Vnútorné lekárstvo
Kategória:Medicínske odbory
Angličania

**Angličania** alebo **[[Briti]]** sú základnou etnickou zložkou národa Spojeného kráľovstva.

Formovali sa po stáročia z radu kmeňov a národností na území Anglicka, Škótska a Walesu. Sú potomkami najstaršieho obyvateľstva Britských ostrovov a početných prisťahovalcov, z ktorých boli v staroveku prví Iberi, neskôr keltskí Briti a Belgovia, ďalej nepočetní Rimania a početne najsilnejšie germánske kmene Anglov, Sasov, Jutov, Dánov, Frízov, Nórov, Normanov aď.

## Iné projekty

## Referencie


## Externé odkazy
* 


Kategória:Etniká, národy a národnosti
Anglikanizmus

[náhľad|[Canterburská katedrála]]
**Anglikanizmus** alebo **anglikánstvo** je západokresťanský smer ktorý má korene v anglickej reformácii v 16. storočí. Zahŕňa vierouku štátnej cirkvi v Anglicku (Church of England) a jej dcérskych cirkví po celom svete, ktoré sú zväčša združené v Anglikánskom zväze cirkví. Celkovo Anglikánsky zväz cirkví združuje okolo 70 miliónov veriacich.   

Anglikáni vnímajú svoju zakotvenosť ako v protestantskej tradícii, s ktorou ju spája najmä neuznanie autority rímskeho pápeža, tak v katolíckej tradícii, z ktorej si ponechali napr. hierarchické usporiadanie, liturgické rúcha, sviatostnú teológiu a podobne. 

## História
* Pre bližšie informácie pozri [[Anglikánska cirkev (Church of England) ]] * 

## Náuka
[náhľad|220x220bod|Kniha spoločných modlitieb z roku [1596]]
Anglikáni za prameň viery považujú Bibliu, Tradíciu a rozum. Vyznávajú taktiež tri historické vyznania: Apoštolské, Nicejsko-carihradské a Atanaziánske. V náuke má tiež významné postavenie 39 článkov a Kniha spoločných modlitieb. Anglikáni uznávajú sedem sviatostí. Dve veľké (krst a Eucharistia) a päť malých (spoveď, birmovanie, manželstvo, kňazstvo, pomazanie chorých). Eucharistia sa vysluhuje pod obomi spôsobmi (hostie aj víno) a spoveď je spoločná, pri bohoslužbe. Súkromná spoveď kňazovi alebo biskupovi je tiež možná. Celibát kňazov i biskupov je dobrovoľný a to aj po vysviacke. Niektoré anglikánske cirkvi udeľujú svätenie i ženám a niektoré sobášia aj páry rovnakého pohlavia.

## Anglikánsky zväz cirkví
[náhľad|220x220bod|Logo [Anglikánsky zväz cirkví|Anglikánskeho spoločenstva]]
Anglikánske cirkvi sú po väčšine združené v Anglikánskom zväze cirkví (nazývanom aj Anglikánske spoločenstvo, angl. Anglican Communion). Anglická cirkev je „matkou“ a „hlavou“ všetkých anglikánskych cirkví po celom svete.

## Pozri aj
*Anglikánska cirkev (Church of England)
*Anglikánsky zväz cirkví

## Zdroj

Kategória:Anglikánstvo
Anglistika

**Anglistika** je vedný odbor, ktorý sa zaoberá anglickým jazykom, anglickou  literatúrou a anglickou kultúrou.

## Externé odkazy
* 

Kategória:Jazykoveda
Anglovia

**Anglovia** boli staroveký západogermánsky kmeň, ktorý mal svoje pôvodné sídla v
1. storočí na území dnešného Šlezvicka-Holštajnska v Nemecku a juhovýchodnej časti Dánska. 

Časť Anglov zostala v pôvodných sidlach, časť prispela k vytvoreniu kmeňového zväzu Durinkov, ale najvýznamnejšími sa stali tí Anglovia, ktorí spolu so Sasmi a ďalšími západogermánskymi kmeňmi prenikali na Britské ostrovy, podrobili si domáce keltské obyvateľstvo a vytvorili v 6. a7. storočí prvé štátne celky Mercia, Northumbria a Východné Anglicko. Na začiatku 9. storočia prispeli Anglovia a Sasi k vytvoreniu jednotného štátu, ktorý nazvali Anglicko a sami seba Anglosasi.

## Porovnaj
* Angličania

## Externé odkazy
* 

Kategória:Etniká, národy a národnosti
Anicet

Svätý **Anicet**, latinsky: *Anicetus*,  bol 11. pápež,  bol  Sýrčan z Emesy  Homs. Bol pravdepodobne v styku s Hegesippom, autorom antignostickych diel. Čoskoro po nastúpení do úradu ho navštívil Polykarp, 80-ročný biskup zo Smyrny, ktorý keď dosiahli dohodu o iných sporných otázkach, sa ho pokúsil presvedčiť, aby prijal prax cirkví Malej Ázie a slávil Veľkú Noc 14. židovského mesiaca nisan (deň Paschy) - tzv. quartodecimanský dátum. V tom čase rímska cirkev nemala osobitný veľkonočný sviatok a Anicet sa mohol odvolať na to, že cíti povinnosť pridŕžať sa zvyku svojich predchodcov sláviť Pánovo vzkriesenie každú nedeľu. Biskupi ostali v priateľskom vzťahu a Anicet pozval Polykarpa, aby viedol omšu. Hoci o jeho činnosti nie je nič iné známe, musel byť v styku s Hegesippom. Bol to pravdepodobne Anicet, kto postavil sv. Petrovi pamätnú svätyňu na Vatikánskom kopci. Tradícii, že zomrel mučeníckou smrťou, chýbajú dôkazy. Sviatok je 20. apríla.

## Zdroj
* 

## Iné projekty

## Externé odkazy
* 
* The Catholic Encyclopedia - www.newadvent.org
* Documenta Catholica Omnia - www.documentacatholicaomnia.eu

Kategória:Sýrski pápeži
Kategória:Sýrski katolícki svätci
Kategória:Katolícki svätci majúci sviatok 20. apríla
Anima

**Anima** (lat.) môže byť:
*všeobecne:
**duch, duša, život
**dych
**vánok, vetrík
**vzduch
*v kresťanstve: preklad gréckeho slova psyché (duša)
*v psychológii: pojem Carla Gustava Junga (opak pojmu animus), pozri anima (Jung)
*skupina Apačov, pozri Anima (Apači)
*druh brnenia zo 16. storočia, pozri anima (brnenie)
*zábava:
**hudobná skupina z Peru, pozri Anima (hudobná skupina)
**album rockovej skupiny Tool, pozri Ænima
**eon vo videohre *Final Fantasy X* a *Final Fantasy X-2*, pozri Anima (Final Fantasy X)
**relikt vo videohre Xenosaga and Xenogears, pozri Anima (Xenosaga)
**komiks od DC Comics, pozri Anima (comics)

## Pozri aj
* Collegio Teutonico di Santa Maria dell'Anima (katolícke kňažské kolégium v Ríme)
* Plus Anima, séria mangy od Natsumiho Mukaiho
* anime
Anima (Jung)

**Anima** je pojem zavedený Carlom Gustavom Jungom. Označoval ním feminínny archetyp muža, osobnosť.

Tento termín označuje dva základné archetypy prítomné v mysli človeka, ženský (anima) a mužský (animus). Napr. muž sa môže oženiť so ženou, ktorá zodpovedá jeho animu, teda jeho vlastným ženským aspektom, alebo na strane druhej projektovať svoje anima na ženu, ktorá má fakticky celkom odlišné vlastnosti.

## Externé odkazy
* 

Kategória:Psychológia
Animatizmus

**Animatizmus** je predstava o oživení všetkého okolo nás, celej prírody. Oduševňovanie prírodných síl a javov.  Animatizmus je všeobecný, blízky deťom. Jeho dôsledkom môže byť opatrnosť alebo strach.
Animatizmus je zárodkom náboženských predstáv.

## Externé odkazy
* 

Kategória:Psychológia
Kategória:Náboženské smery
Animizmus

**Animizmus** (lat. anima, duša) je základný stupeň náboženského myslenia, v ktorom sa všetkému živému i neživému pripisuje vlastná životná sila (duša). Podľa animizmu je tá istá duša zároveň princípom myslenia, ako aj organického života. Pravekí ľudia prostredníctvom tohto náboženstva nadväzovali kontakt so silami i duchmi prírody a vesmíru.

Animizmus je prírodné náboženstvo vyznávané niektorými domorodými kmeňmi v&nbsp;Afrike, Amerike a v Ázii. Týka sa uctievania niektorých zvierat (napr. bizónov) a rastlín. Animisti veria v nesmrteľnosť duše, prevteľovanie. Animizmus je príznačný pre rodovú spoločnosť, jeho prvky možno nájsť v mnohých súčasných náboženstvách.

## Externé odkazy
*
Animus

**Animus** (lat.) je:
* duch, duša
* myseľ, myslenie, rozum;
* pozornosť, pamäť
* vedomie
*  rozvážnosť, úsudok, názor
* presvedčenie;
* nálada, zmýšľanie
* povaha,  charakter
*  odvaha, náklonnosť
* podľa Junga je to:  maskulínny archetyp u ženy, pozri Anima (Jung)

## Externé odkazy
* 

Kategória:Latinské výrazy
Anketa

**Anketa** môže byť:
*prieskum mienky istého okruhu osôb alebo širšej verejnosti o určitej otázke
*v sociológii, štatistike a podobne: zisťovanie verejnej mienky kladením otázky/ok dotazníkom (zaslaným poštou, uverejneným v novinách/na internete či rozdávaným na nejakom mieste), pri ktorom odpovedajú iba osoby, ktoré chcú odpovedať, pozri anketa (nereprezentatívny prieskum)
*v marketingu: dopytovanie, angl. survey, pozri dopytovanie (marketing)
*porada odborníkov, znalcov
*dotazník používaný pri ankete
Annamája-kóša

**Annamája-[[kóša]]** (sanskr.) je hrubohmotné telo.

## Externé odkazy
* 

Kategória:Sanskritské výrazy
Pavel Vasilievič Annenkov

**Pavel Vasilievič Annenkov** (* 1. júl 1813, Moskva, Rusko – † 20. marec 1887, Drážďany, Nemecko) bol ruský literárny kritik, publicista, memoarista, predstaviteľ západníctva.

## Iné projekty

## Externé odkazy
* 

Kategória:Ruskí literárni kritici
Kategória:Osobnosti z Moskvy
Anuela

**Anuela** (iné názvy: **jednoročná rastlina**, **jednoročná letnička**) je rastlina s jednoročnou dĺžkou života.

## Iné projekty

Kategória:Rastliny
Anóda

**Anóda** ( ἄνοδος (anodos), „*výstup*“) je elektróda, odvádzajúca z priestoru záporné častice elektrického náboja.

Ktorá z elektród konkrétnej súčiastky predstavuje v danom momente anódu a ktorá katódu, závisí od typu súčiastky a prevádzkového režimu. V elektrochémii predstavuje anóda elektródu, na ktorej prebieha oxidácia. V prípade priloženia dostatočne veľkého vonkajšieho napätia na elektródy nastáva elektrolýza, pri ktorej je anódou elektróda s *kladným nábojom*. Príkladom je nabíjanie akumulátora. Naopak, pri vybíjaní elektrochemického zdroja, kedy prúd tečie opačným smerom, než pri nabíjaní, je anódou elektróda so *záporným nábojom*.

V elektronike sa s týmto názvom môžeme stretnúť pri súčiastkach ako sú dióda alebo elektrónka, kde anóda zvyčajne (nie vždy) predstavuje elektródu s kladným napätím. Pri polovodičových diódach je anóda polovodič typu P a v priepustnom smere je pripojená ku kladnému napätiu. Špeciálnym prípadom je fotodióda. Ide o diódu, ktorá pri osvetlení pracuje ako zdroj elektrickej energie. Polovodič typu P je v takomto prípade kladným pólom zdroja, prúd z neho vystupuje, prechádza elektrickým obvodom a vstupuje do zápornej svorky - polovodiča typu N, ktorý tvorí anódou.

## Iné projekty

## Zdroj
* 

Kategória:Elektrochémia
Anomália

**Anomália** (gr.) môže byť:
* všeobecne: (ťažko vysvetliteľná) nepravidelnosť, odchýlka od normálneho stavu, podoby, tvaru, normy; úchylka
* vo fyzike: 
** rozdiel medzi normálnou hodnotou určitej veličiny a hodnotou skutočne nameranou
** klasická symetria, ktorá nie je symetria kvantovej fyziky, pozri anomália (kvantová fyzika)
* v biológii: odchýlka od normálnych tvarov živých organizmov, ktorá vznikla poruchou v zárodočnom vývoji, pozri anomália (biológia)
* v astronómii a kozmonautike: 
** uhol opisujúci pohyb telesa okolo centrálneho telesa (slnka) v danej eliptickej dráhe, pozri anomália (astronómia)
** udalosť, ktorá vedie k neočakávanej alebo neželanej udalosti, ktorá môže mať negatívny dopad na zdravotný stav vesmírnej lode
* v informatike: to, čo spôsobuje inkonzistencie databáz (delí sa na „delete anomaly“, „insert anomaly“ a „update anomaly“), pozri anomália (informatika)
* podľa Th. S. Kuhna: objav, súvislosť alebo podnet nezlučiteľný s uznanou a prevládajúcou paradigmou danej vedy
* názov jednej časti tretej série seriálu Star Trek:Enterprise
* názov zriedkavého vierovyznania, pozri Anomália (viera)
Anonym

**Anonym** môže byť:
*neznámy tvorca diela
*nepodpísaný, svoje meno zatajujúci autor
*nepodpísaný list, resp. list podpísaný vymysleným menom

## Pozri aj
*Anonymus
Anorganický

**Anorganický** alebo **neústrojný** môže byť:
*týkajúci sa anorganických látok; zaoberajúci sa anorganickými látkami
*v lekárstve: nevzťahujúci sa na orgán
*nevhodný, neadekvátny nevhodne použitý/umiestnený/zaradený

Opakom je pojem organický.
Anorganizmus

**Anorganizmus** je útvar neživej prírody.

## Pozri aj

*Organizmus

## Externé odkazy

* 

Kategória:Biológia
Antaranga sádhaná

**Antaranga sádhaná** (sans.) je vnútorné hľadanie, IV. a V. stupeň aštangajogy.

## Externé odkazy
* 

Kategória:Joga
Antarátmá sádhaná

**Antarátmá sádhaná** (sans.) je hľadanie v duši, VI., VII. a VIII. stupeň aštangajogy.

## Externé odkazy
* 

Kategória:Joga
Antiastmatikum

**Antiastmatikum** alebo **antastmatikum** (gr.) je všeobecné označenie lieku proti astme, ktorý zmierňuje dýchacie ťažkosti.

## Externé odkazy
* 


Kategória:Liečivá
Ante

**Ante** znamená po latinsky „pred“. Príklad: *Hanibal ante portas* = Hanibal pred bránami.

## Iné projekty

Kategória:Latinské výrazy
Antecedent

**Antecedent** (lat.) môže byť:
* predchádzajúci (člen)
* predok, predchádzajúci člen v rodine
* v logike: prvý člen implikácie, pozri antecedent (logika)
* príčina, podmienka, dôvod, premisa 

Opakom je pojem konzekvent.

## Iné projekty
Antepozícia

**Antepozícia** môže byť:
*poloha pred niečím
* predsunutie, predkladanie
*v jazykovede: kladenie/postavenie tvaru (napr. slova) pred dané slovo, pozri antepozícia (jazykoveda)
*v lekárstve: chirurgické umiestnenie orgánov dopredu

Opakom je postpozícia.